Li Laus 


ge 


LAUS 
_ DE 
CLEMENT BESOMBES 


Enri BARTHES 
Felibre Majourau 


LAUS 
DE 
CLEMENT 
BESOMBES 
(1937 — 2010) 


Cigalo de la Narbouneso 


Santo-Estello de Sant-Iriés la Percho 


CIGALO de la NARBOUNESO 


1881 
Camille LAFORGUE 
(1829 — 1903) 


1904 
Sernin SANTY 
(1850 - 1906) 


1907 
Joseph SOULET 
(1851— 1919) 


1920 
René LAVAUD 
(1874 — 1955) 


1956 
Marcel SAINT-BEZARD 
(1910 - 1983) 


1984 
Raymond BUCHE 
(1912- 1993) 


1994 
Clément BESOMBES 
(1937 — 2010) 


2011 
Enri BARTHES 


Génto Reino, Segne Capoulié, Caris Counfraires Majourals, Caris 
amics Felibres, Donos e Segnes 


Lou drech francés ensegno coussi passou lous omes : 
Le mort saisit le vif... 


Lou mort laisso tout, e n'en cargo lou vivént. Lou Majoural 
Clemens Bezoumbos defuntét lou 21 de decémbre de 2010, e véi, lou 
27 de mai de 2012, la Cigalo de la Narbouneso que pourtavo es estado 
trameso, Jou mort a prés lou viu, l'un e l'autre s'encadénou per toujour. 


N 


Clemens Bezoumbos nasquet lou 11 d'outoubre de 1937 a 
Teissiéiros de Bouliés despartament del Cantal. Enfant d'Auvergno, 
enfant de paisans, la lengo d'oc dins soun parla cantalés restountiguét a 
soun brés e ié desfautét jamai. A cing ans, tant soulament, aprenguét lou 
francés. Estudiet as escolos, al coulégi, a l'Escolo Nourmalo pels 
Mestres d'Escolo d'Aurlhac. Pamens en fossos causos seguét, el-méme, 
soun propri proufessour, coumo autodidacte, et mai qu'aco un 
autodidacte éclectique, que soun esperit se pourtét per estudia ounte li 
plasio, dins toutes lous lasses del sabé. 

Per soun mestié seguet proufessour de coulégi, mestre en espagnol (cal 
dire pus-léu castillan) d'istori e de geougrafio, ensegnét as drolles de 
Salers, péi de Mauriac. 


Venguét léu lou tems malastruc de la guerro en Africo del Nord. 
Une esprovo crudélo per él e per dono Monique Bezombos, 
nouvelament maridats, e per sa filho Christino, touto jouineto. Esprovo 
persounalo, car refusavo las circounsténcios de la guerro e lou fach 
meme de faire la guerro, e ¢o que n'en vesio. Aco lou trasfourméet, aco li 
empurét lou besoun de mai de justigo e de mai de libertat. E se metet 
dins la poulitico per oubra, mai councretament pensavo, a soun ideal. Se 


presentét as eleicious e lou metérou counselhé del Municipe de Mauriac 
de 1977 a 1989. Aqui oubrét amé forgo e leiealtat per lou Coumun, per 
l'educacioun dels drolles. Travalhét a l'establiment de la Biblioteco 
municipalo de Mauriac. Se prensentét tabé, mai senso succés coumo 
conselhé general del departament. 


Lou voulen segui dins soun obro felibrenco. Obro courto e 
pamens pleno. Estudiet la lengo cientificament amé lou canounge 
Salvat al coulégi d'oucitanio de Toulouso. Entrét dins lou Felibrige en 
1962, noumat Mestre d'Obro en 1981, elegit coumo successour del 
Majoural Raimond Buche a la Cigalo de la Narbouneso, en 1990. Avio 
foundat en 1974 l'Escolo felibrenco de Mauriac, e en 1970 un groupe 
de mantenéng¢o tradiciounalo La Miramounteso. 


Obro d'escrituro per sous reculhs Las Parpandejados en 1986, 
Des semailles aux moissons, en 1991, Lou Mouli de Blasi, et uno 
coulleiciou de mai de sieis-cens crounicos dins lou journal Le Réveil de 
Mauriac. 


Obro etnoulougico per reculhi, counserva e faire vitire lous 
testimonis material e immaterials de la lengo e de l'irme d'Auvergno. 
Obro recampado dins L'Oustal Rouge de Mauriac. 


Dins  aquestos obros, Clemens Bezoumbos _ segueét 
vertadiéiroment Felibre per counserva, transmetre, aumenta et rendre 
vit le patrimoni d'Auvergno. 


Quouro vengueét lou tems de la malautié e del vielhum, l'obro ero 
largado e la dralho douberto per countinui lou presfach. Dougomenet, 
lentoment, Clemens Bezoutmbos, acoumpagnat per Monique 
Bezoumbos e per sa familho s'en anét, pauc a pauc, e lou 21 de 
decembre de 2010 mountet as aliscams de santo Estello. 


Vous farai aremarca qu'avés balhat, caris counfraires, la Cigalo 
de la Narbouneso a-n-un rat (lous prouvengals diriot un gari) de 
bibliouteco, mai assabentat del sécle XHen que de la literaturo d'aro. E 
doun-mai, la distanco de lioc e d'esperit me dessaparo fosso de moun 
predecessour...Regreti de l'avéire pas counescut. Cresi qu'aurien agut de 
passiouns semblantos: lou besoun d'aprene soul, la passioun de 
l'escrituro amé la plumo. Aurien agut en coumu lou plesi de l'acioun 
publico et lou servici dins lou Municipe. 


Vouldrioi ramenta lou souvenir de cauques Majourals davanciés 
per la Cigalo de la Narbouneso: lous lengadoucians Camille Lafforgue 
qu'avio inventat lou bias de trata la vigno contro la marrano, Jousé 
Soulet pouéto setori, e lous mountagnols Serni Santy empuraire del 
Felibrige en Auvergno, Reinat Lavaud, e lous qu'ai un pauc counescuts 
Marcel Saint Bezard e Raimound Buche. 


Rendén oumenage fervourous al Majoural Clemens Bezoumbos, 
a dono Bezoumbos e sa familho, e as felibres d'Auvergno. Souvenen- 
nous que la Cigalo de la Narbouneso aprés avéire cantat de tems joust 
lou sourel del Miejour, se venguét atravalhi dins vostros bounos 
mountagnos, avans que de tourna, aro, proche de Narbouno, e en 
Narbouneso proche del mare nostrum. 


Narbouno, dedicado al dius Mars, Narbo Martius, Mars dius de 
la guerro, dius de l'esfors per apara e per counquerri. Narbouno capitalo 
de la Narbonensis provincia, que balhet soun noum a_ Prouveéenco. 
Souvenen-bous de l'esfors, de l'irme e de l'eisemple del Majoural 
Bezoumbos e de I'Auvergno per oubra a la causo de la lengo e a 


l'espandimen de la doutrino mistralenco en terro de Lengadoc. 


Per clava, aplicaren al Majoural Bezoumbos uno fraso de 
l'Escrituro sus lous defuntats: 


Sas obros seguissou. 


Gramaci. 


